Liverpool FC treneriai

Liverpool FC yra anglų profesionalus futbolo klubas įkurtas Liverpulyje, Mersisaido grafystėje, kuris žaidžia Anglijos aukščiausioje lygoje. Klubas nuo pat įkūrimo, 1892 m., namų rungtynes žaidžia Anfield stadione. Šis chronologinis sąrašas yra apie Liverpulio klubo trenerius, jų pasiekimus (laimėjimus, lygiąsias ir pralaimėjimus) nuo 1892 m. iki šių dienų. Klubas turėjo 19 trenerių dirbusių visą etatą.

Sėkmingiausias klubo treneris buvo Bob Paisley, treniravęs klubą devynerius metus. Paisley yra laimėjęs šešis aukščiausios lygos varžybas, penkias FA Community Shield, tris Anglijos lygos taures, tris UEFA Čempionų lygas ir vieną UEFA taurę. Ilgiausiai (19 metų) klubą treniravo Tom Watson nuo 1896 m. iki 1915 m.

Istorija 

W. E. Barclay ir John McKenna 1892 metais tapo pirmaisiais Liverpulio klubo treneriais. Barclay daugiau dirbo kaip sekretorius, nei treneris, tuo tarpu McKenna treniravo klubą. Pirmą sezoną Liverpulio klubas laimėjo Lankašyro lygą. 1896 m. McKenna vyriausiuoju treneriu paskyrė Tom Watson. 1900–1901 m. ir 1905–1906 m. laimėjo Futbolo lygos pirmą divizioną. Dėl Pirmojo pasaulinio karo 1915–1919 m. futbolo varžybos nevyko. 1915 m. Watson treniravo devynioliktą sezoną Anfielde – tai buvo jo paskutinis sezonas. 1915 m. gegužę, būdamas 56 m., mirė. 1920 m., po karo, David Ashworth buvo paskirtas naujuoju vyr. treneriu. Laimėjęs tik vieną lygos titulą; paliko klubą ir pradėjo dirbti „Oldham Athletic AFC“. 1923 m. vasarį jis buvo pakeistas ir nauju treneriu tapo Matt McQueen, kuris laimėjo vieną lygos taurę. 20 metų iš eilės nebuvo laimėta jokių taurių, tik 1947 m. buvo laimėtas čempionatas vadovaujant George Kay. Jis taip pat 1950 m. su Liverpuliu pasiekė FA Taurės finalą, kuris buvo pralaimėtas 2-0 prieš Arsenal FC. Po to vadovavo vyr. treneris Don Welsh, kuris buvo atleistas, kai klubas 1954 m. iškrito į žemesnę lygą. Phil Taylor taip pat nesugebėjo pasiekt jokių taurių bei padėti klubui žaisti aukščiausioje lygoje.

1959 m. gruodžio 1 d. Bill Shankly buvo paskirtas nauju vyr. treneriu, su kuriuo klubas per penkiolika metų laimėjo dvi lygas, dvi FA Taures ir pirmą UEFA taurę. Shankly pasitraukė 1974 m. užleisdamas vietą Bob Paisley. Su nauju treneriu, per devynis sezonus laimėjo šešias lygas ir 3 Europos taures. 1983 m. Joe Fagan, Paisley asistentas, perėmė vyr. trenerio postą. Pirmame sezone su Fagan klubas laimėjo lygą, Europos taurę, bei Anglijos lygos taurę. 1985 m. klubas pasiekė Europos taurės finalą, bet dėl abejotino teisėjo sprendimo buvo paskirtas 11 metrų baudinys, po kurio pralaimėjo Juventus klubui. Įvarčio įmušėjas buvo Michel Platini. Kenny Dalglish, buvęs klubo puolėjas, tapo pirmuoju treneriu, kuris yra žaidęs klube ir tapęs klubo vyr. treneriu. Vadovaujant klubui pirmame sezone laimėjo lygą, bei FA Taurę. Per visą tą laiką yra laimėjęs 3 lygas ir 2 FA Taures. 1991 m. vasario 22 d. Dalglish pasitraukė iš vyr. trenerio posto dėl Hillsborough tragedijos, vykusios Šefilde tarp Liverpulio bei Nottingham Forest FC žaidžiant FA Taurės pusfinalyje.

Ronnie Moran, pirmos komandos treneriui, teko pasirūpinti klubo reikalais, kol Graeme Souness galutinai pakeitė Dalglish. Su Souness 1992 m. klubas laimėjo tik FA Taurę. Atėjus Roy Evans, kuris laimėjo tik Lygos taurę iki papildant Gérard Houllier. 1998 m. Houllier buvo paskirtas vyr. treneriu kartu su Evans. Abu treneriai vadovavo klubui tik 18 rungtynių. Evans paliko klubą 1998 m. lapkritį. Houllier tapo pirmuoju Liverpulio klubo ne britų kilmės vyr. treneriu. 2001 m. laimėjo FA Taurę, Lygos Taurę bei UEFA Taurę. 2001–2002 metų sezone Liverpulis baigė sezoną antri, nepaisant Houllier širdies problemų. Phil Thompson laikinai pakeitė Houllier. 2003 m. buvo laimėta dar viena Anglijos lygos taurė iki pakeičiant Rafael Benítez.

2004 m. birželio 16 d. Rafael Benítez buvo paskirtas naujuoju Liverpulio vyr. treneriu. Vadovaujant klubui pirmą sezoną buvo pasiektas UEFA Čempionų lygos finalas, kuriame po baudinių serijos laimėjo prieš AC Milan klubą. 2006 m. Liverpulis pasiekė FA Taurės finalą, kuriame po baudinių serijos nugalėjo prieš West Ham United. 2007 m. su klubu Benítez pasiekė Čempionų lygos finalą, kuriame buvo pralaimėta prieš AC Milan, rezultatu 2-1. Po šešerių metų treniravimo, 2010 m. birželio 3 d., Benítez paliko klubą. Jo asistentas Sammy Lee laikinai užėmė trenerio postą, kol klubo direktorius Christian Purslow ir Kenny Dalglish surado pakaitalą. 2010 m. liepos 1 d. buvo patvirtinta, kad Roy Hodgson paskirtas nauju klubo treneriu. Po nesėkmingos kadencijos, kai klubas po šešerių rungtynių užėmė tik aštuonioliktą vietą, ir laimėjus vienas rungtynes išvykoje Hodgson buvo atleistas likus dienai prieš FA Taurės trečią atrankos etapą prieš Mancherster United. 2011 m. sausio 8 d. Kenny Dalglish pasirašė trejų metų sutartį ir tapo klubo treneriu, bet buvo atleistas po metų, nors ir buvo laimėta lygos taurė. Dalglish buvo pakeistas 2012 m. birželio 1 d. Jį pakeitė Brendan Rodgers.

Treneriai

Pastabos 
 Oficialioje Liverpool FC svetainėje; Barclay ir McKenna treniravo klubą vienu metu. Barclay dirbo daugiau kaip klubo sekretorius, tuo tarpu McKenna treniravo klubą.
 Ronnie Moran buvo laikinai pavaduojantis treneris. Šaltinis: lfchistory.net 
 Nuo 2001 m. iki 2002 m. Houllier dėl lygos negalėjo treniruoti klubo. Phil Thompson laikinai užėmė jo vietą. Rungtynės yra įskaičiuotos į Houllier sąskaitą.

Šaltiniai 

Liverpool FC treneriai